సనత్ జయసూర్య అంతర్జాతీయ క్రికెట్ సెంచరీల జాబితా

సనత్ జయసూర్య శ్రీలంక క్రికెట్ ఆటగాడు, శ్రీలంక క్రికెట్ జట్టు మాజీ కెప్టెన్. అతను ఆల్-రౌండరు, ఓపెనింగ్ బ్యాట్స్‌మన్. అతని దూకుడు బ్యాటింగ్ శైలికి ప్రసిద్ధి చెందాడు. అది అతనికి "మాస్టర్ బ్లాస్టర్" అనే పేరు తెచ్చిపెట్టింది.   అతని బ్యాటింగ్ శైలి 1996 ప్రపంచ కప్ సమయంలో ఆటకు కొత్త వ్యూహాన్ని పరిచయం చేసింది. అక్కడ అతను సహచర ఓపెనర్ రొమేష్ కలువితరణతో కలిసి ప్రారంభ ఓవర్లలో ఫీల్డింగ్ పరిమితులను ఉపయోగించుకుని చాలా దూకుడుగా బ్యాటింగ్ చేశాడు. ఇది తరువాత ఒక ప్రామాణిక ఓపెనింగ్ బ్యాటింగ్ వ్యూహంగా మారింది. ఆస్ట్రేలియా క్రికెటర్ గ్లెన్ మెక్‌గ్రాత్ ప్రకారం, జయసూర్య "ఇన్నింగ్స్ ఎలా ప్రారంభించాలనే దాని గురించి అందరి ఆలోచనలను మార్చేసాడు".  అతని ప్రదర్శనల ఫలితంగా, జయసూర్య 1997లో విస్డెన్ క్రికెటర్ ఆఫ్ ది ఇయర్‌గా ఎంపికయ్యాడు, అంతకు ముందు ఇంగ్లీష్ క్రికెట్ సీజన్‌లో ఆడకపోయినా.   అతను టెస్ట్, వన్ డే ఇంటర్నేషనల్ (వన్‌డే) గేమ్‌లలో 42 సెంచరీలు చేసాడు. ట్వంటీ 20 ఇంటర్నేషనల్ మ్యాచ్‌లో సెంచరీ చేయలేకపోయాడు. ఇక్కడ అతని అత్యధిక స్కోరు 88. 

1991లో జయసూర్య టెస్టు రంగప్రవేశం చేసినప్పటికీ, 1996 వరకు అతను శ్రీలంక జట్టులో రెగ్యులరు ఆటగాడిగా మారిన తర్వాత గానీ తన మొదటి సెంచరీని సాధించలేదు. 1997 ఆగస్టులో భారత్‌పై అతని కెరీర్‌లో అత్యధికంగా 340 పరుగులు చేయడం 2006 వరకు శ్రీలంక క్రికెటర్ చేసిన అత్యధిక స్కోరు. టెస్టు క్రికెట్‌లో చేసిన అత్యధిక జట్టు మొత్తం (952/6)లో కూడా భాగం.   అతను రెండు డబుల్ సెంచరీలు - ఇంగ్లండ్‌పై 213, పాకిస్థాన్‌పై 253 పరుగులు చేశాడు. 2004లో జింబాబ్వేపై 157 పరుగులు చేయడం శ్రీలంక ఆటగాడి రెండో ఫాస్టెస్టు సెంచరీ.  న్యూజిలాండ్, వెస్టిండీస్ మినహా టెస్టు ఆడే ప్రతి దేశంపై సెంచరీలు సాధించిన జయసూర్య,  2007లో తన పేరు మీద 14 శతకాలతో టెస్టు క్రికెట్ నుండి రిటైరయ్యాడు. 

జయసూర్య 1989లో తన తొలి వన్‌డే ఆడాడు. 1993లో ఓపెనింగ్ బ్యాట్స్‌మెన్‌గా ఆడటం ప్రారంభించాడు. అతను 1994లో న్యూజిలాండ్‌పై తొలి సెంచరీ సాధించాడు. అప్పటి నుంచి శ్రీలంక తరఫున అత్యధిక వన్డే సెంచరీలు 28 సెంచరీలు సాధించాడు. 2019 సెప్టెంబరు నాటికి, సచిన్ టెండూల్కర్ (49 సెంచరీలు), విరాట్ కోహ్లి (43 సెంచరీలు), రికీ పాంటింగ్ (30 సెంచరీలు) తర్వాత కెరీర్‌లో అత్యధిక వన్‌డే సెంచరీల రికార్డులో నాల్గవ స్థానంలో ఉన్నాడు.  అతని రెండవ సెంచరీ, 1996లో పాకిస్తాన్‌పై 134, 206.15 స్ట్రైక్ రేట్‌తో స్కోర్ చేసాడు. ఆ సమయానికి అది వన్‌డే క్రికెట్‌లో అత్యంత వేగవంతమైన సెంచరీ. ఆ తర్వాత ఈ రికార్డును పాకిస్థాన్ క్రికెటర్ షాహిద్ అఫ్రిది బద్దలు కొట్టాడు.  2000లో భారత్‌పై అతను చేసిన 189, వన్డేల్లో ఆరో అత్యధిక స్కోరు.  2006లో నెదర్లాండ్స్‌పై అతని రెండవ అత్యధిక వన్‌డే స్కోరు 157 తో, శ్రీలంకకు 443/9 అత్యధిక వన్‌డే జట్టు స్కోరు రికార్డును నెలకొల్పడానికి మార్గం సుగమం చేశాడు.  2009 జనవరి 28న భారత్‌పై అతని 107 పరుగులతో, జయసూర్య-ఆ సమయంలో 39 ఏళ్ల 212 రోజుల వయస్సులో సెంచరీ చేసిన అతి పెద్ద వయసు ఆటగాడిగా  కెరీర్‌లో 13,000 కంటే ఎక్కువ పరుగులు చేసిన రెండవ ఆటగాడిగా కూడా అయ్యాడు.

సూచిక 

 *  నాటౌట్‌
   ఆ మ్యాచ్‌లో కెప్టెన్
 †  మ్యాన్ ఆఫ్ ద మ్యాచ్
 (D/L)  డక్‌వర్త్-లూయిస్ పద్ధతి ద్వారా ఫలితం నిర్ణయించబడింది

టెస్టు సెంచరీలు

గమనికలు

మూలాలు